קרין אהרון

קרין אהרון (נולדה ב-9 בנובמבר 1976) היא סופרת ומרצה ישראלית.

ביוגרפיה 
אהרון נולדה וגדלה בצפת. אימה עלתה מרומניה ואביה הגיע מאחת המשפחות הוותיקות בעיר בצפת.

היא למדה עריכת דין ועסקה בתחום תקופה מסוימת לפני שעברה לעבוד בשירות המדינה.

בגיל 36 גילתה אהרון שחלתה בטרשת נפוצה ובהמשך לאור התדרדרת במצבה הרפואי עזבה את מקום עבודתה ופנתה לקריירה בתחום הכתיבה.

בשנת 2019 הוציאה לאור את ספרה הראשון "גנים טובים" שעוסק לראשונה בספרות הישראלית בהתמודדות עם נשאות המוטציה בגן BRCA. הסיפור מבוסס על סיפורה האישי והמשפחתי של קרין אהרון. הספר תורגם לאנגלית ונמכר באמזון בשם "A part of Me".

בשנת 2020 ראה אור ספרה השני "הדשא של השכנה". בשנת 2022 ראה אור ספרה השלישי, "עד הכוכבים", ובשנת 2023 ראה אור ספר הנוער שכתבה: "שומרי המחברת 1 תעלומת השבט האבוד".

אהרון מייסדת מנהלת קהילת ״גנים טובים - קהילת נשאיות brca בישראל״ ובנוסף מרצה לצוותים רפואיים בתחום במרפאות ובתי חולים ברחבי הארץ ועוד.

ספריה 
 גנים טובים (A Part of Me) (2019)
 הדשא של השכנה (2020)
 עד הכוכבים (2022)
 שומרי המחברת 1 תעלומת השבט האבוד (2023)

קישורים חיצוניים 
 ראיון בתוכנית הבוקר "פאולה וליאון", 5.3.2019
 ראיון בתוכנית "משפחה פלוס", מיכל ינאי
 קרין אהרון באתר סימניה

הערות שוליים 

עורכות דין ישראליות
סופרות ישראליות
ישראליות שנולדו ב-1976